Gargždų sporto mokykla

Gargždų sporto mokykla (1970–2014 m. Klaipėdos rajono vaikų ir jaunių sporto mokykla; sutrumpintai Klaipėdos rajono VJSM, Gargždų SM) – buvusi mokykla Klaipėdos rajono savivaldybės centre Gargžduose. Mokykloje buvo siekiama teikti kokybiškas neformaliojo švietimo paslaugas, tenkinti Gargždų miesto ir Klaipėdos rajono moksleivių ugdymosi poreikius.

 Istorija 

1970 m. Gargžduose įkurta Klaipėdos rajono vaikų ir jaunių sporto mokykla. Iki 1987 m. buvo kultyvuojamos tik 2 sporto šakos – futbolas ir lengvoji atletika, ilgainiui imtos vystyti ir kitos sporto šakos – krepšinis, boksas, sunkioji atletika ir kt. 2006 m. mokykla įsikūrė Gargždų miesto stadione adresu Kvietinių g. 26, Gargždai.Gargždų sporto mokykla. Vz.lt (tikrinta 2024-10-12).Sporto mokykla įsikūrė Gargždų stadione. 2006-03-15, Ve.lt (tikrinta 2024-10-12). Mokykla kurį laiką veikė adresu Kranto g. 5, Gargždai.Gargždų sporto mokykla. 1551.lt (tikrinta 2024-10-12).

2014 m. mokykla pervadinta Gargždų sporto mokykla. 2019 m. savivaldybės taryba nusprendė sporto mokyklą prijungti prie Gargždų sporto centro. Sprendimas dvi savivaldybei priklausančias biudžetines įstaigas sujungti į vieną buvo priimtas atlikus sporto įstaigų veiklos analizę. Prijungti Gargždų sporto mokyklą prie Sporto centro nuspręsta dėl to, kad Sporto centras vykdė platesnes funkcijas (suaugusių fizinio aktyvumo užsiėmimai, sporto renginiai seniūnijose, lauko ir vidaus sporto infrastruktūros plėtra ir priežiūra, pagalba sporto klubams, Savivaldybei svarbių renginių organizavimas).Sporto plėtra rajone rūpinsis viena įstaiga. 2019-12-19, Klaipedaassutavim.lt (tikrinta 2024-10-12).

2020 m. liepos 1 d. prie Gargždų sporto mokykla prijungta prie Gargždų sporto centro.Sporto mokyklos ir Sporto centro jungtuvės: kokie pokyčiai laukia? 2020-06-17, Mano-gargzdai.lt (tikrinta 2024-10-12). Prieš uždarant mokyklą joje mokėsi beveik 500 mokinių, joje buvo kultyvuojama 13 sporto šakų, mokykla turėjo 6 skyrius (Dovilai, Endriejavas, Judrėnai, Priekulė, Veiviržėnai, Vėžaičiai).Po penkiasdešimtmečio Gargždų sporto mokykla bus reorganizuota. 2020-03-02, Gargzdai.lt (tikrinta 2024-10-12).

 Direktoriai 
 Justinas Petrauskas, 1970–1971 m.
 Michailas Terentjevas, 1971–1979 m.
 Antanas Blinstrubas, 1979–2020 m.

 Mokiniai 

Mokyklą 1970–2020 m. baigė per 1000 mokinių. Kasmet, priklausomai nuo dvyliktokų skaičiaus, buvo išleidžiama apie 15–30 mokinių. Žymesni mokiniai:
 Arminas Narbekovas
 Raimondas Žutautas ir kt.

 Sporto šakos 

2011 m. mokykloje buvo kultyvuojama:Mokykla 
 Lengvoji atletika: Živilė Olčauskaitė, Remigija Simoneit (Gargždai), Birutė Ruigienė (Vėžaičiai), Laima Bloškienė (Priekulės I. Simonaitytės vid. mokykla), Arūnas Šimkevičius (Dovilų pagr. mokykla)
 Krepšinis: Kęstutis Rauka, Petras Mickus, Virginijus Čekanauskas, Valentas Marcinkevičius (merginos), Rimantas Mikalauskas (Gargždai), Antanas Rimkus (Priekulės I. Simonaitytės vid. mokykla)
 Žirginis sportas: Antanas Ruškys (Dreverna)
 Tenisas: Jolanta Romančikienė (Gargždai)
 Sunkioji atletika: Karolis Juraitis, Edvardas Šauklys (Gargždai)
 Dziudo: Jonas Tilvikas, Rimvydas Platakis (Gargždai)
 Step-aerobika: Andželina Papievienė (Gargždai)
 Laisvosios imtynės: Vladas Ruškys (Judrėnai)
 Stalo tenisas: Vladas Ruškys (Judrėnai), Feliksas Žemgulis, Antanas Blinstrubas (Gargždai)
 Šachmatai

 Šaltiniai 

Kategorija:Lietuvos sporto mokyklos
Kategorija:Gargždų sportas